Diari Oficial de la Generalitat Valenciana


Sumari del DOGV 6473, del 04-03-2011 (2011/2580)

RESOLUCIÓ de 4 de febrer de 2011, de la presidenta del Consell Valencià de l'Esport, per la qual s'amplia el termini de presentació de sol·licituds de la convocatòria de subvencions destinades a les federacions esportives de la Comunitat Valenciana per al desenvolupament de programes de tecnificació esportiva i adquisició de material immobilitzat, de la destinada a donar suport a les federacions esportives de la Comunitat Valenciana amb participació com a seleccions autonòmiques per a l'adquisició d'equipaments esportius i de la convocatòria per a clubs esportius d'elit de la Comunitat Valenciana per a l'any 2011.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6473

Data del DOGV
:   04-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/2580


Data del document
:   04-02-2011

Organisme emissor
:   Consell Valencià de l'Esport

Tipus de document
:   Resolució

Anàlisi jurídica

 Descriptors 

:   * Consell Valencià de l'Esport
    * ajuda pública

RESOLUCIÓ de 4 de febrer de 2011, de la presidenta del Consell Valencià de l'Esport, per la qual s'amplia el termini de presentació de sol·licituds de la convocatòria de subvencions destinades a les federacions esportives de la Comunitat Valenciana per al desenvolupament de programes de tecnificació esportiva i adquisició de material immobilitzat, de la destinada a donar suport a les federacions esportives de la Comunitat Valenciana amb participació com a seleccions autonòmiques per a l'adquisició d'equipaments esportius i de la convocatòria per a clubs esportius d'elit de la Comunitat Valenciana per a l'any 2011. [2011/2580]  
Per Resolució de 3 de gener de 2011, de la presidenta del Consell Valencià de l'Esport (DOCV núm. 6431, de 4.01.2011), es van convocar subvencions destinades a les federacions esportives de la Comunitat Valenciana per al desenvolupament de programes de tecnificació esportiva i adquisició de material immobilitzat durant l'any 2011.   
Per Resolució de 3 de gener de 2011, de la presidenta del Consell Valencià de l'Esport (DOCV núm. 6432 de 5.01.2011), es van convocar subvencions destinades a donar suport a les federacions esportives de la Comunitat Valenciana amb participació com a seleccions autonòmiques en els campionats d'Espanya oficials durant l'any 2011, per a l'adquisició d'equipaments esportius i altres despeses generades per la participació.  
Per Resolució de 3 de gener de 2011, de la presidenta del Consell Valencià de l'Esport (DOCV núm. 6432, de 5.01.2011), es van convocar subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional de l'esport no professional per a l'any 2011.   
Vist que els processos electorals de les federacions de la Comunitat Valenciana estan finalitzant actualment en algunes federacions i que han coincidit amb el període fixat per a l'elaboració i formalització de projectes i per a la presentació de la resta de documentació requerida en les esmentades convocatòries de subvencions, la qual cosa ha afectat per extensió als respectius clubs d'elit.  
Vist allò que disposa l'article 49 de la Llei de Règim Jurídic de les Administracions Públiques i del Procediment Administratiu Comú, segons el qual l'administració podrà concedir d'ofici una ampliació dels terminis establits que no excedisca de la meitat d'estos, si les circumstàncies ho aconsellen i amb això no perjudiquen drets de tercer.  
Tenint en compte les circumstàncies descrites, la inexistència de tercers que pogueren resultar afectats i el que disposa el precepte citat, es considera necessari ampliar el termini establit.  
En virtut d'això i fent ús de les competències assignades en la Llei 3/2006, de 12 de maig, de la Generalitat, de Creació del Consell Valencià de l'Esport, i en el Decret 170/2006, de 17 de novembre, del Consell, pel qual s'aproven els estatuts del Consell Valencià de l'Esport, acorde:  
Primer  
Ampliar el termini fixat per a la presentació de sol·licituds de subvencions destinades a federacions esportives de la Comunitat Valenciana per al desenvolupament de programes de tecnificació esportiva i adquisició de material immobilitzat, a federacions esportives amb participació com a seleccions autonòmiques en els campionats d'Espanya oficials durant l'any 2011 i a clubs d'elit de la Comunitat Valenciana per a l'any 2011, en quatre dies a comptar de l'endemà de la publicació de la present resolució.   
Segon  
Contra la present resolució no podrà interposar-se cap recurs.   
València, 4 de febrer de 2010.- La consellera de Cultura i Esport i presidenta del Consell Valencià de l'Esport, p. d. (Resolució de 29.12.2006, DOCV 5435), la secretària autonòmica d'Esport i vicepresidenta del Consell Valencià de l'Esport: Niurka Montalvo Amaro.